**ACTA COMISSIÓ SOLIDARITAT SETEMBRE:**

**20 de setembre de 2016, 19.30h a l’àrea de serveis a la persona**

**Assisteixen:**

-Núria Aracil: CE El Nus

-Mireia: CE EL Nus

-Laura Casadó: Arrel

-Carme Górriz: Associació Solidança

-Àlex Medrano: Regidor de cooperació

-Núria Font: Tècnica cooperació

-Ana García: Departament cooperació

**Han excusat la seva absència:**

**-**Eduard Abreu: Camins Solidaris

-Angel Ruiz: CE El Tricicle

-Vicenç Bonjoch: Acció Solidària i Logística

-David Giraldo: Creu Roja Joventut

-Fidel Caralt: Església evangèlica

-María López: voluntària comerç just

1. **FIRADESPÍ**

Es farà el dissabte 1 d’octubre al barri centre (carrer Bon Viatge i rodalies).

Com sempre, la comissió de solidaritat tindrà la seva parada i aprofitarem que serveixi com a punt informatiu de la campanya de drets humans que tindrà lloc des del 4 d’octubre fins el 19 de novembre.

S’exposarà tot el material gràfic de la campanya de drets humans per fer la màxima difusió:

* Llibre ciutats defensores dels drets humans amb els defensors que vindran aquesta any.
* Tríptic de la campanya de drets humans amb tots els actes que es portaran a terme al nostre municipi.
* Pòsters de ciutats defensores dels drets humans.
* Pòsters informatius del cafè col·loqui de la Valdènia Paulino
* Pòsters informatius de l’actuació i la xerrada del Jeihhco al Bulevard.
* Postals per demanar signatures per l’alliberament dels defensors empresonats.

Es comenta que com a ambientació de la parada podríem posar

algun dels tòtems de drets humans que vam fer l’any passat per la diada d’entitats.

L’Àlex comenta que estaria bé tenir un element més gran de cartró ploma amb informació de la campanya, els logos i les dates dels actes que es podia fer servir també a la resta d’actes.

Demanem la màxima difusió per poder tenir una participació important per part de la ciutadania.

També es demana la col·laboració de tothom per poder cobrir l’horari de muntatge,mostra i desmuntatge, en total, seran 12 hores, de 9 del matí a 9 de la nit; la Laura diu que podrà anar-hi 3 hores al matí, la Mireia quan li permeti l’activitat de l’esplai i la Carme també hi anirà.

Properament organitzarem torns segons la vostra disponibilitat, per cobrir tota la jornada.

1. **CAMPANYA DRETS HUMANS** (octubre-novembre)

L’Alex fa resum de totes les activitats que es portaran a terme des del 4 d’octubre (xerrades als IES de la periodista siriana Zaina Erhaim) al 19 de novembre (festa de drets dels infants que serà l’acte de cloenda) i de la difusió dels drets humans que es farà a tot el municipi mitjançant la col·locació a diferents llocs estratègics d’una sèrie de vinils, amb imatges i un dret associat.

A més, cada dia dintre d’aquest període es farà difusió per xarxes socials d’un dret amb informació, dades o cites significatives sobre el mateix.

Estaria molt be que des de les xarxes socials de les vostres entitats també compartiu/retwitejeu aquestes informacions i així poder tenir un major impacte.

Enviarem cartells i tríptics als membres de la comissió per fer difusió.

1. **CAMPANYA DE DRETS DE L’INFANT**

Segueix en marxa la petició que vam fer a la comissió “nomenclator” per sol·licitar el canvi de nom de la plaça Mercè Rodoreda (al costat de la parada del tram de Bon Viatge) per la plaça dels Drets Humans. Tindrem resposta definitiva, i esperem que sigui afirmativa, a finals d’octubre.

De moment mantindrem com a lloc de celebració de la festa de cloenda de drets de l’Infant la plaça Catalunya que es la que apareix a tot el material gràfic de difusió. S’encarregarà de l’animació infantil el grup La Xiula que és molt popular entre els més petits.

La Núria Aracil comenta els contingut dels tallers que es faran a primària durant tot el mes d’octubre i la primera setmana de novembre; es treballaran 2 drets per curs ( des de 1è a 5è i a 6è es farà resum de tots) amb diferents elements:

1er. Conte amb titelles

2n. Conte digital

3r. Joc de l’oca

4rt.Party

5è.Anunci denúncia

6è. gimkana digital

Cada escola farà el seu tòtem amb continguts dels drets treballats. Aquests tòtems s’exposaran per tota la ciutadania a les biblioteques: 14 de novembre al 1 de desembre (Mercé Rodoreda) i 1 de desembre al 15 de desembre (Miquel Martí i Pol)

La festa de cloenda es farà el dissabte 19 de novembre i estaria bé disposar del carrer Torrent d’en Negre per fer tallers. També es faran jocs d’animació i stands amb els tòtems de les escoles i tindrem un tòtem en blanc per poder omplir durant la festa.

1. **PROGRAMA DE TRANSICIÓ AL TREBALL (PTT)**

La Núria Font comenta a les entitats de la comissió l’interès d’aquest col·lectiu de joves per visitar les entitats o rebre una xerrada explicativa de la seva activitat.

Facilitarà el contacte perquè es pugui portar a terme la trobada.